et da da da da da nb da da da da nb da en en
Farvel Martin - Svanholm Cricketklub
Søndag d. 13. januar 2019 kl. 21:43 af Henrik Pfaff
Rødovre Kirke var fyldt til sidste plads og mange måtte stå op, da omkring 150 fulgte Martin Jørgensen på vej til hans sidste færd
Nuværende og fhv. cricketspillere var der. De fleste af vores old boys – og ”too old old boys” var der og Allan From havde taget initiativet til en indsamling til en smuk krans. Ærespræsidenten i DCF Jørgen Holmen var mødt op sammen blandt andet Ole Mortensen og brødreneJan og Tim Jensen, mens Parween Chawla havde en sidste hilsen med fra sin søn Bobby, der nu bor i Australien
Præsten talte smukt om Martin og fremhævede hans utrolig mange gode sider, hvor overskriften trofasthed overfor familie, venner, bekendte og ikke mindst Svanholm CC kunne skrives over dem alle. Familien havde valgt salmerne Se, nu stiger solen af havets skød, Dejlig er jorden, Du som har tændt millioner af stjerner og endelig Altid frejdig, når du går. Kisten blev båret ud under Kim Larsens ” Fik du set, hvad du ville” og den unge organistfik virkelig et smukt stykke kirkemusik ud af det.
Efter bisættelsen lykkedes det at få plads til omkring 100 på Svanholm Park, hvor der var smørrebrød, kaffe m.m. og taler af et familiemedlem og Jørgen Jønson på vegne af Svanholm CC
Der var godt fyldt op på Svanholm Park - I forgrunden står sønnen Lars Jørgensen med sin familie og lytter til Jørgen Jønsson.